[{"text_idx": "#000001", "text": "Moeto\u0308o\u0308stuse telgitagused ehk kes on valmistanud sinu riided? Mis materjalist ja mis hinnaga?"}, {"text_idx": "#000002", "text": "Kas olete kunagi sellele mo\u0303elnud, kuidas ja mis materjalist ning kelle poolt on meie kantavad igapa\u0308evariided valmistatud? Suure to\u0303ena\u0308osusega ei ole."}, {"text_idx": "#000003", "text": "Aastal 2013 sai alguse liikumine nimega Fashion Revolution, mille eesma\u0308rgiks on to\u0303sta inimeste teadlikkust ro\u0303ivaesemete tootmise osas. Mis oli selle liikumise to\u0303ukeks? Bangladeshis, Rana Plazas - u\u0308hes tolleaegses suurimas ro\u0303ivatehases, kus na\u0308iteks toodeti selliste bra\u0308ndide nagu Mango, Primark ja Walmart tooteid - toimus to\u0308o\u0308stushoone varing, kus hukkus u\u0308le tuhande inimese ning vigastatuid oli u\u0308le kahe tuhande, enamus neist noored naised. See moeto\u0308o\u0308stuse suurim katastroof a\u0308ratas nii mo\u0303negi inimese ning pani mo\u0303tlema, kuidas ja kelle poolt on toodetud nende igapa\u0308evaselt kantavad riided."}, {"text_idx": "#000004", "text": "Kokku to\u0308o\u0308tab moeto\u0308o\u0308stuses ligi 75 miljonit inimest, enamus neist noored naised vanuses 18-24. Kui palju u\u0308leu\u0308ldse teenib u\u0308ks keskmine ro\u0303ivato\u0308o\u0308stuse o\u0303mbleja? Kuna suurem osa ro\u0303ivato\u0308o\u0308stusest on kolinud Bangladeshi, kus on selle a\u0308ri u\u0308leval pidamiseks odavad tingimused, teenib 2018. aasta andmetel keskmine ro\u0303ivato\u0308o\u0308stuse tehase to\u0308o\u0308taja kohalikus va\u0308a\u0308ringus kuus umbes 8000 takat, mis u\u0308mber arvutatuna teeb 84 eurot kuus. See summa ja\u0308a\u0308b aga allapoole kohalikku Bangladeshi elatuspiiri. Selline alarahastatus on vaid u\u0308ks probleemidest, mis on moeto\u0308o\u0308stusega seotud ning eriti just kiirmoe bra\u0308ndidega."}, {"text_idx": "#000005", "text": "Teine suur probleem on keskkonnasaastus, mis kaasneb ro\u0303ivaste to\u0308o\u0308tlemisega. Aastas toodetakse umbes 80 miljardit uut riideeset, mille ka\u0308igus 400 miljardist ruutmeetrist kangast 60 miljardit ruutmeetrit kangast on puhast ja\u0308a\u0308k, mis vedeleb tehase po\u0303randal ning 200 miljonit eset aastas leiab oma koha pru\u0308gima\u0308el. Seega on u\u0308le maailma laiali tohutud pru\u0308gima\u0308ehunnikud, mis koosnevad tekstiilist, mis oleks 95% taaskasutatav, kantav vo\u0303i u\u0308mber to\u0308o\u0308deldav. Vaid va\u0308ike hulk nendest riietest jo\u0303uab heategevusse vo\u0303i second hand kauplustesse."}, {"text_idx": "#000006", "text": "Moeto\u0308o\u0308stus on ka a\u0308ri, mis raiskab tohutult vett erinevate tekstiilide to\u0308o\u0308tlemisele ning kangaste tootmisele. On va\u0308lja arvutatud, et keskmiselt kulub u\u0308he t-sa\u0308rgi valmistamiseks ligi 3000 liitrit vett, millest enamus satub tagasi loodusesse. Kahjuks reostatuna, sest 23% kogu maailmas toodetud kemikaalidest kasutatakse ro\u0303ivato\u0308o\u0308stuses. Samuti tekib u\u0308he kilogrammi kanga tootmise kohta umbes 23 kilogrammi su\u0308sihappegaasi, mis suurendab tohutult atmosfa\u0308a\u0308ris kasvuhoonegaaside hulka."}, {"text_idx": "#000007", "text": "Mida saame teha meie, et va\u0308hendada ro\u0303ivato\u0308o\u0308stuses lokkavat palgalist ebao\u0303iglust ning o\u0308koloogilist jalaja\u0308lge? Ko\u0303ige lihtsam on osta oma riided teiselt ringilt \u2013 n-o\u0308 kaltsukatesse ning uuskasutuskeskustesse jo\u0303uab va\u0308ga palju korralikke riideid, mis va\u0308a\u0308rivad teist eluringi. Samuti on vo\u0303imalus uute riiete ostmisel eelistada fair trade clothing bra\u0308nde, mille eesma\u0308rgiks on valmistada kvaliteetsest kangast kvaliteetseid riideid, mille valmistajad on saanud o\u0303iglast palka. Ning alati saab ka ise ka\u0308ed ku\u0308lge panna, et enda vanadele riietele uus elu anda. Tartu U\u0308likoolis on lausa vo\u0303imalik vo\u0303tta selle teemalist ainet (HVVK.14.069 Ro\u0303ivato\u0308o\u0308stuse va\u0308ljakutse - kuidas o\u0303mmelda pru\u0308gi?). Ning kui teil eksisteerib kodus paariliseta sokk vo\u0303i katkine voodilina - viige see H&M kaupluse kogumiskasti, mis saadab selle u\u0308mberto\u0308o\u0308tlusesse."}, {"text_idx": "#000008", "text": "Lo\u0303petuseks - vo\u0303tke lihtsalt hetk ja mo\u0303elge, kes valmistab teie riideid? Mis materjalist? Kui palju kogu see protsess vo\u0303iks maksta? Ning ta\u0308psema huvi korral tasub infot juurde otsida - nii leiate ilmselt vastused suuremale hulgale enda ku\u0308simustele ning laiendate selle teemaga oma maailmapilti."}]